528 ATT DWAR IS-SAĦĦA Li jirregolaminhu intitolat għal, u l-kwalità ta’, s-servizzi tas-saħħa f'Malta, li jikkonsolida u jirriforma l-istrutturi tal-Gvern u l-entitajiet responsabbli għas-saħħa u li jipprovdi għad-drittijiet tal-pazjenti. L-ATT XI tal-2013, kif emendat bl-Att VII tal-2017. L-ATT XI tal-2013, kif emendat bl-Att VII tal-2017. TAQSIMA I Dispożizzjonijiet Ġenerali 1. Titolu fil-qosor. It-titolu fil-qosor ta’ dan l-Att hu l-Att dwar is-Saħħa. Tifsir. 2. F’dan l-Att sakemm ir-rabta tal-kliem ma teħtieġx xort’oħra- " informazzjoni medika " tfisser id-dokumentazzjoni kollha li jkun fiha data, valutazzjonijiet u informazzjoni ta’ kull tip dwar il-qagħda tal-pazjent u l-iżvilupp kliniku matul il-proċess tal-kura; " Kumitat Konsultattiv " tfisser il-Kumitat Konsultattiv dwar il-Benefiċċji tas-Saħħa stabbilit bl-artikolu 22; "Kunsill" tfisser il-Kunsill tas-Saħħa stabbilit bl-artikolu 16; " Ministru " tfisser il-Ministru responsabbli għas-Saħħa, u " Ministeru " għandha tiftiehem skont hekk; "pazjent " tfisser persuna li qed tirċievi jew irċeviet, attenzjoni, kura jew trattament mediku, kemm f’ambjent ta’ kura tas-saħħa jew xort’oħra; "persuna assigurata " tfisser kull persuna inkluża fil-lista stabbilita b’regolamenti maħruġa taħt dan l-Att; "qraba " tfisser qraba kif definita fl-artikolu 30 tal-Att dwar is-[ża] Sigurtà Soċjali, iżda wkoll kull persuna li jkollha relazzjoni personali mill-qrib mal-pazjent; Kap. 318. Kap. 318. " Stat Membru " tfisser Stat firmatarju tat-Trattat kif definit bl-Att [żaħ dwar l-Unjoni Ewropea [żaħ. Kap. 460. Kap. 460. 3. Skop. L-għan ewlieni ta’ dan l-Att huwa li jistabbilixxi u jassigura sistema tas-saħħa mibnija fuq il-prinċipji ta’ ekwità, aċċessibilità, kwalità u sostenibilità billi jirregolaminhu intitolat għal, u l-kwalità ta’, is-servizzi tas-saħħa f’Malta, li jikkonsolida u jirriforma l-istrutturi u l-entitajiet tal-Gvern responsabbli għas-saħħa, u li jipprovdi għad-drittijiet tal-pazjenti. TAQSIMA II Di partiment għall-Politika tas-Saħħa 4. (1) Għandu jiġi stabbilit Dipartiment għall-Politika tas-Saħħa lil-missjoni tiegħu għandha tkun, b'mod ġenerali sabiex jaġixxi bħala l-konsulent ewlieni tal-Ministru dwar il-kwistjonijiet kollha relatati mal-politika tas-saħħa tal-Gvern, u b’mod partikolari li jagħti pariri lill-Ministru dwar l-iżvilupp ta’ politika u l-kordinazzjoni ta’ pjani strateġiċi, dwar it-tfassil u l-implimentazzjoni ta' pjanijiet ta’ azzjoni, u dwar l-evalwazzjoni tar-riżultati sabiex ikunu assigurati s-sostenibbiltà tas-saħħa pubblika u tas-servizzi tas-saħħa. (2) Il-Kap ta’ dan id-Dipartiment għandu jkun l-Uffiċjal Mediku Ewlieni tal-Gvern. 5. Funzjonijiet u dmirijiet tad-Dipartiment. Id-Dipartiment għall-Politika tas-Saħħa għandu, b’mod ġenerali, jeżerċita dawk il-funzjonijiet u jaqdi dawk id-dmirijiet u responsabbiltajiet li joħorġu mil-liġi, u b’mod partikolari, dawk il-funzjonijiet u dmirijiet li l-Ministru jista’, minn żmien għal żmien, jistabbilixxi b’regolamenti. TAQSIMA III Dipartiment għas-Servizzi tas-Saħħa 6. (1) Għandu jiġi stabbilit Dipartiment għas-Servizzi tas-Saħħa lil-missjoni tiegħu għandha tkun li jassigura l-operat u l-għoti ta’ servizz tas-saħħa effettiv u effiċjenti, b’emfażi fuq sistemi ta’ tmexxija kliniċi u korporattivi, fuq l-għoti tas-servizz u fuq l-evalwazzjoni kontinwa tal-kwalità, f’qafas stabbilit ta’ deċentralizzazzjoni u awtonomija kkontrollati u li jinvolvi s-sehem tal-persuni li jagħmlu użu mill-istess servizz. (2) Il-Kap ta’ dan id-Dipartiment għandu jkun Direttur Ġenerali. 7. Funzjonijiet u dmirijiet tad-Dipartiment. Id-Dipartiment għas-Servizzi tas-Saħħa għandu, b’mod ġenerali, jeżerċita dawk il-funzjonijiet u jaqdi dawk id-dmirijiet u responsabbiltajiet li joħorġu mil-liġi, u b’mod partikolari, dawk il-funzjonijiet u dmirijiet li l-Ministru jista’, minn żmien għal żmien, jistabbilixxi b’regolamenti. TAQSIMA IV Dipartiment għar-Regolamentazzjoni tas-Saħħa 8. (1) Għandu jiġi stabbilit Dipartiment għar-Regolamentazzjoni tas-Saħħa lil-missjoni tiegħu għandha tkun li jħares is-saħħa pubblika, joħroġ li ċenzi, jissorvelja u jispezzjonal-għoti tas-servizzi tas-saħħa bil-ħsieb li tkun assigurata l-kwalità u s-sigurtà tagħhom, li jirrakkomanda l-istandards li għandhom jintlaħqu minn dawk li joffru servizzi tas-saħħa u li jagħti pariri lill-Ministru dwar kwistjonijiet li jikkonċernaw is-saħħa pubblika. (2) Il-Kap ta’ dan id-Dipartiment għandu jkun is-Suprintendent tas-Saħħa Pubblika. 9. Funzjonijiet u dmirijiet tad-Dipartiment. Id-Dipartiment għar-Regolamentazzjoni tas-Saħħa għandu, b’mod ġenerali, jeżerċita dawk il-funzjonijiet u jaqdi dawk id-dmirijiet u responsabbiltajiet li joħorġu mil-liġi, u b’mod partikolari, dawk il-funzjonijiet u dmirijiet li l-Ministru jista’, minn żmien għal żmien, jistabbilixxi b’regolamenti. TAQSIMA V Dispożizzjonijiet komuni għad-Dipartimenti kollha 10. Ħatra ta’ Kapijiet u Direttur Ġenerali. Il-Kapijiet u d-Direttur Ġenerali jinħatru mill-Prim Ministru għall-perjodu ta’ tliet snin li jista’ jiġi mġedded għall-perjodu jew perjodi ulterjuri skont il-każ, wara sejħa pubblika, taħt l-artikolu 92 tal-Kostituzzjoni ta’ Malta, u taħt dawk il-pattijiet, kundizzjonijiet, funzjonijiet u dmirijiet kif stabbilit fl-ittri rispettivi tal-ħatra. 11. Rappreżentanza legali. Ir-rappreżentanza legali u ġuridika tad-Dipartimenti għandha tkun vestita fil-Kapijiet u d-Direttur Ġenerali rispettivi, jew f’xi persuna jew persuni oħra maħtura sabiex jaġixxu f’isimhom. 12. Il-Kapijiet u Direttur Ġenerali jkunu responsabbli għall-uffiċjali, eċċ. Bla ħsara għad-dispożizzjonijiet ta’ dan l-Att, it-tmexxija eżekuttiva, l-amministrazzjoni, u l-kontroll amministrattiv tal-uffiċjali u l-impjegati tad-Dipartimenti għandhom ikunu r-responsabbiltà tal-Kapijiet u d-Direttur Ġenerali. 13. Skambju ta’ informazzjoni bejn id-Dipartimenti. (1) Kull Dipartiment jista’ jitlob, jiġbor u jivverifika kull informazzjoni, data u statistika, skont kif ikun meħtieġ għall-qadi tal-funzjonijiet tiegħu. (2) Dipartiment għandu jkollu aċċess għal kull informazzjoni li jista’ jkollhom Dipartimenti oħrajn, jew entitajiet oħra stabbiliti bi, jew taħt dan l-Att. (3) Direttorat jista’ jitlob kull tagħrif minn pazjenti, qraba, persunal u professjonisti u mingħand dawk kollha li jipprovdu servizzi tas-saħħa, kemm pubbliċi u privati, u dan għandu jingħatalu f’każijiet ta’ emerġenza, għal raġunijiet ta’ saħħa pubblika u sabiex tkun salvagwardja ta l-ħajja tal-pazjent jew ta’ terzi. Fil-każijiet kollha l-oħra l-kunsens informat tal-pazjent huwa meħtieġ. (4) Kull Dipartiment għandu jkollu aċċess għal statistika u tagħrif ieħor ta’ natura ekonomika u soċjali kif meħtieġ biex ikun jista’ jwettaq il-funzjonijiet tiegħu skont dan l-Att. (5) Is-subartikoli kollha preċedenti ta’ dan l-artikolu għandhom ikunu lkoll bla ħsara għal kull liġi dwar il-protezzjoni ta’ data fis-seħħ f’Malta. 14. Rispett għad-diversità ta’ istituzzjonijiet tas-Saħħa. Id-Dipartimenti għandhom, bla ħsara għall-funzjonijiet tagħhom, jirrispettaw id-diversità tal-entitajiet, tas-servizzi u tal-programmi tas-saħħa tagħhom, u jiddjalogaw u jikkollaboraw ma’ entitajiet, istituzzjonijiet u aġenziji oħra, kemm pubbliċi u privati, lokali u barranin, dwar politika, inizjattivi u proġetti sabiex jiżguraw li s-sistema kollha fil-pajjiż topera b’mod effettiv. 15. (1) Għandu jiġi stabbilit Bord, li jkun magħruf bħala l-Bord dwar il-Politika u Strateġija fis-Saħħa, presjedut mill-Ministru, biex jiddiskuti u jevalwa l-politika, l-istrateġija u d-direzzjoni u l-iżviluppi fil-qasam tas-saħħa u jissorvelja u jsegwi l-implimentazzjoni tal-politika u tal-istrateġija tas-saħħa adottata mill-Gvern. (2) Il-Bord għandu jkun kompost kif previst fl-Iskeda A, u l-Ministru jista’ b’regolamenti jemenda l-imsemmija Skeda, u jipprovdi għal kull materja oħra jew proċedura li jidhirlu meħtieġa għall-aħjar twettiq tal-funzjonijiet tal-Bord. TAQSIMA VI Kunsill tas-Saħħa 16. T waqqif u kompożizzjoni tal-Kunsill tas-Saħħa. (1) Għandu jiġi stabbilit Kunsill tas-Saħħa. (2) Il-Kunsill għandu jkun kompost kif previst fl-Iskeda B, u l-Ministru jista’ b’regolamenti jemenda l-imsemmija Skeda, u jipprovdi għal kull materja oħra jew proċedura li jidhirlu meħtieġ għall-aħjar twettiq tal-funzjonijiet tal-Kunsill. 17. Dmirijiet tal-Kunsill. (1) Hudmir tal-Kunsill tas-Saħħa li jagħti, meta msejjaħ mill-Ministru, il-parir tiegħu fuq ħwejjeġ li jaffettwaw dakkoll u li għandu x’jaqsam mas-saħħa f’Malta. (2) Bla ħsara għall-ġeneralità ta’ dak hawn fuq imsemmi, b’mod partikolari hu d-dmir tal-Kunsill li jagħti l-parir tiegħu fuq dakkollu li l-liġi tipprovdi li dwaru għandu jkun mitlub il-parir tal-Kunsill. 18. Setgħat tal-Kunsill. (1) Il-Kunsill għadnu jkollu s-setgħa li jaħtar sotto-kumitati u li jdaħħal fihom membri li mhumiex membri tal-imsemmi Kunsill meta jkun qed jiddiskuti materji speċifiċi fuq l-aġenda tiegħu. (2) Il-Kunsill tas-Saħħa jista’ wkoll jirrakkomanda dawk il-miżuri, inkjesti jew investigazzjonijiet xjentifiċi li, fil-fehma tiegħu, huma utili fl-interess tas-saħħa pubblika. 19. Laqgħat tal-Kunsill uquorum. Il-Kunsill ma jista’ jittratta ebda materja jekk ma jkunx hemm preżenti mill-anqas ħames membri: Iżda, jekk il-Kunsill jiġi msejjaħ biex jikkunsidra xi kwistjoni li fuqha l-parir tiegħu jkun meħtieġ b’mod urġenti mill-Ministru, il-Kunsill jista’ jiddeċiedi bil-maġġoranza tal-voti ta’ dawk il-membri preżenti. 20. Set għabiex il-Ministru jagħmel regolamenti. Bla ħsara għas-setgħat tal-Ministru li jagħmel regolamenti taħt l-artikolu 31 biex jagħti seħħ lil kull dispożizzjoni ta’ dan l-Att, il-Ministru jista’ jagħmel, ibiddel jew iħassar regolamenti dwar it-tmexxija xierqa tal-affarijiet tal-Kunsill. TAQSIMA VII Benefiċċji tas-Saħħa uminhu intitolat għalihom 21. Benefiċċji tas-saħħa. Il-Ministru għandu, wara li jikkunsidra l-parir tal-Kumitat Konsultattiv dwar il-Benefiċċji tas-Saħħa imwaqqaf bl-artikolu 23, jistabbilixxi dawk il-benefiċċji tas-saħħa li għandhom ikunu provduti direttament jew indirettament mis-sistema pubblika tas-servizzi tas-saħħa. 22. (1) Għandu jkun stabbilit Kumitat Konsultattiv dwar il-Benefiċċji tas-Saħħa. (2) Il-Kumitat Konsultattiv dwar il-Benefiċċji tas-Saħħa jista’ jwaqqaf sotto-kumitati sabiex jittrattaw kategoriji ta’ benefiċċji differenti u speċifiċi kif jidhirlu xieraq. Bla ħsara għall-ġeneralità ta’ dak imsemmi hawn fuq, il-Kumitat Konsultattiv dwar Lista Formularja tal-Gvern stabbilit bir-Regolamenti dwar Prodotti [żaħ Mediċinali Disponibbli fis-Servizzi tas-Saħħa tal-Gvern għandu jitqies bħala wieħed minn dawk is-sotto-kumitati. (3) Il-Kumitat Konsultattiv għandu jkun kompost kif previst fl-Iskeda Ċ, u l-Ministru jista’ b’regolamenti jemenda l-imsemmija Skeda, u jipprovdi għal kull materja oħra jew proċedura li jidhirlu meħtieġ għall-aħjar twettiq tal-funzjonijiet tal-Kumitat Konsultattiv. (4) Il-Kumitat Konsultattiv għandu jiltaqa’ kemm-il darba jkun meħtieġ u għandu jirregola l-proċeduri tiegħu: Iżda f’każijiet ta’ trattament urġenti u vitali, l-Uffiċjal Mediku Ewlieni tal-Gvern jista’ jawtorizza l-għoti ta’ tali benefiċċju tas-saħħa u minnufih fl-ewwel opportunità possibbli jagħti rendikont ta’ dan lill-Ministru u lill-Kumitat Konsultattiv. (5) Il-Kumitat Konsultattiv għandu jżomm id-dritt li jagħti l-parir lill-Ministru sabiex jirrestrinġi kull forma ta’ benefiċċju abbażi ta’ protokolli. 23. (1) Il-Kumitat Konsultattiv għandu jirrakkomanda l-benefiċċji tas-saħħa li għandhom ikunu provduti direttament jew indirettament mis-sistema pubblika tal-kura tas-saħħa u għandu jżomm lista li tkun aċċessibbli għall-pubbliku u aġġornata b’mod regolari, ta’ dawn il-benefiċċji. (2) Waqt li jkun qiegħed iħejji din il-lista, il-Kumitat Konsultattiv għandu jibbaża l-kunsiderazzjoni ewlenija tiegħu fuq l-impatt tal-benefiċċju fuq il-pazjent u sekondarjament għandu jkun ukoll gwidat b’dan li ġej: (a) evidenza internazzjonali; (b) kunsiderazzjonijiet dwar it-teknoloġija fis-saħħa; (ċ) konsultazzjoni mal-partijiet interessati; (d) il-kapaċità fis-sistema tas-saħħa pubblika; (e) kunsiderazzjonijiet soċjali u epidemjoloġiċi; (f) kemm jiswew il-benefiċċji u kemm huma sostenibbli. 24. Minhu intitolat għall-benefiċċji tas-saħħa. (1) Bla ħsara għal kull dispożizzjoni oħra fil-liġi, persuna assigurata biss tista’ tikkwalifika għall-benefiċċji tas-saħħa b’xejn li huma provduti minn, jew għan-nom ta’, is-sistema pubblika tas-saħħa. (2) Il-Ministru għandu, minn żmien għal żmien, permezz ta’ regolamenti taħt dan l-Att, jistabbilixxi min għandu jkun meqjus bħala persuna assigurata għall-finijiet ta’ dan l-artikolu. 25. (1) Għandu jiġi stabbilit Reġistru, li jinżammmis-Segretarju Permanenti fil-Ministeru tas-Saħħa, li fih jinkludi il-benefiċċji, servizzi, interventi, u trattamenti kollha provduti mis-sistema pubblika tas-saħħa, u l-ispiża u, jew it-tariffi ma’ kull tali benefiċċju, servizz, interventu trattament. Dan ir-Reġistru għandu jkun aġġornat kull sena, jew qabel, skont kif jistabbilixxi l-Ministru minn żmien għal żmien. (2) L-informazzjoni kollha msemmija fis-subartikolu (1) hawn fuq, għandha tkun aċċesibbli għall-pubbliku. (3) Bla ħsara għal ebda liġi jew rogolamenti oħra, dawn it-tariffi u, jew in-nefqiet, għandhom jiġu meqjusa bħala l-għola r imbors possibbli fil-każ li persuna tagħżel xi forma ta’ kura tas-saħħa transkonfini taħt xi forma ta’ ftehim li Malta tista’ tkun parti minnu, irrispettivament mit-tariffi u, jew nefqiet attwali li persuna tkun ħallset għal tali kura tas-saħħa transkonfini. (4) Kull persuna li ma titqiesx persuna assigurata skont dan l-Att għandha tħallas it-tariffi u, jew in-nefqiet kollha għall-benefiċċji, servizzi, interventi, u trattamenti skont kif jirriżultaw mir-reġistru stabbilit taħt is-subartikolu (1). (5) Bla ħsara għas-subartikolu (4), jew għal kull liġi jew regolament ieħor, il-Ministru jista’ japprova li t-tariffa jew in-nefqa, kollha kemm hi jew parti minnha, li hija dovuta minn xi persuna, li ma tkunx persuna assigurata, f’każijiet eċċezzjonali u, jew għal raġunijiet umanitarji, tista’ tiġi rrinunzjata. 26. Tariffi għal kura tas-saħħa privata. Bla ħsara għal ebda liġi jew regolamenti oħra fis-seħħ li jittrattaw il-protezzjoni tal-konsumatur, dawk kollha li jipprovdu servizzi tal-kura tas-saħħa fil-privat huma obbligati li japplikaw l-istess skali ta’ tariffi għas-servizzi offruti minnhom lill-pazjenti, indipendentement mill-Istat Membru li ġejjin minn u l-istess pazjenti, sakemm dawn ikunu f’sitwazzjonijiet mediċi komparabbli. TAQSIMA VII I Drittijiet u Sigurtà tal-Pazjenti 27. Drittijiet tal-pazjenti. Emendat: VII.2017.2. (1) Huwa d-dritt ta’ kull pazjen tilli: (a) jirċievi kura tas-saħħa skond id-dispożizzjonijiet ta’ dan l-Att; (b) jirċievi informazzjoni dwar l-istat ta’ saħħtu u dwar is-servizzi tas-saħħa u trattamenti li jista’ jkollu aċċess għalihom; (ċ) jiġi mogħti informazzjoni ċara minn qabel dwar l-għażliet ta’ trattament li jista’ jkollu aċċess għalihom u li jkun involut fid-diskussjonijiet u d-deċiżjonijiet dwar it-trattament li ser jingħata; (d) Kap. 440. Kap. 440. jkollu aċċess għall-informazzjoni medika dwar u skont l-Att dwar il-Protezzjoni u l-Privatezza tad-Data, sakemm dan ma jkunx ta’ detriment għall-benesseri tiegħu; (e) Kap. 440. Kap. 440. jkollu d-data medika tiegħu proċessata skont l-Att dwar il-Protezzjoni u l-Privatezza tad-Data; (f) jirrifjuta kwalunkwe trattament offrut lilu, sakemm tali rifjut ikun akkumpanjat minn firma tal-istess pazjent; (g) jkun eżaminat u mogħtit-trattament mingħajr dewmien żejjed jew bla bżonn; (h) jippreżenta lment dwar is-servizz li jkun irċieva u li jkun infurmat fi żmien raġjonevoli bir-riżultat tal-investigazzjoni dwar l-istess ilment; (i) Kap. 490. Kap. 490. jappella minn kull deċiżjoni meħuda taħt dan l-Att quddiem it-Tribunal ta’ Reviżjoni Amministrattiva imwaqqaf bl-Att dwar il-Ġustizzja Amministrattiva [żaħu kull regolament magħmul taħtu. (2) Mingħajr preġudizzju għad-dispożizzjonijiet tas-subartikolu (1) u minkejja d-dispożizzjonijiet ta’ kull liġi oħra, persuna li tkun għal qet sittax-il sena għandu jkollha d-dritt li tagħti l-kunsens għal, jew tirrifjuta, attenzjoni medika, kura jew trattament jekk it-tabib huwa tal-opinjoni li l-persuna għandha maturità suffiċjenti u għarfien li tagħti l-kunsens jew li tirrifjuta: Iżda fejn it-tabib huwa tal-opinjoni li dik il-persuna għandha nuqqas ta’ maturità u nuqqas ta’ għarfien biex tkun f’pożizzjoni li tagħti l-kunsens għal jew li tirrifjuta trattament, il-kunsens tal-persuna li għandha awtorità tal-ġenituri jew kull awtorità legali oħra fuq dik il-persuna tkun meħtieġa: Iżda wkoll li fejn it-tabib huwa tal-opinjoni li dik il-persuna għandha maturità suffiċjenti u għarfien li tagħti l-kunsens għal trattament immatirrifjuta dak it-trattament, it-trattament jista’ jingħata xorta waħda jekk it-tabib huwa tal-opinjoni li t-trattament huwa urġentement meħtieġ fl-aqwa interess ta’ dik il-persuna. (3) Kap. 464. Kap. 464. Għall-finijiet tas-subartikolu (2), wara li tabib ikun iċċertifika li l-persuna msemmija fl-imsemmisu bartikolu għandha maturità suffiċjenti u għarfien li tagħti l-kunsens għat-trattament, professjonisti oħra relatati mal-kura tas-saħħa regolati bl-Att dwar il-Professjonijiet tas-Saħħa għandhom ikunu kkunsidrati li huma awtorizzati sabiex jipparteċipaw fl-attenzjoni medika, kura jew trattament u fil-pjan ta’ kura tas-saħħa mfassal mit-tabib billi joffru u jagħtu dawk is-servizzi, benefiċċji, interventi u trattamenti meħtieġa minn dik il-persuna mingħajr il-ħtieġa ta’ aktar awtorizzazzjoni f’dak ir-rigward. 28. Responsibbiltà tal-pazjenti. Bla ħsara għal ebda dispożizzjoni taħt dan l-Att, jew xi liġi oħra, filwaqt li dawk li jipprovdu s-servizzi tas-saħħa huma mistennija li jipprovdu servizz bażat fuq ir-rispett lejn id-dinjità umana, dawk li jirċievu s-servizz għandhom jagħmlu użu minn u b’mod responsabbli filwaqt li juru r-rispett xieraq lejn il-professjonisti, lejn il-ħaddiema u lejn il-propjetà. 29. Charter tad-Drittijiet u r-Responsabbilta-jiet tal-pazjenti. (1) Il-Ministru għandu, fi żmien sentejn mid-dħul fis-seħħ ta’ din fit-Taqsima ta’ dan l-Att, jippubblika dokument li għandu jkun imsejjaħ iċ-Charter tad-Drittijiet u r-Responsabbiltajiet tal-Pazjenti. (2) Dan iċ-Charter għandu jistabbilixxi sommarju tad-drittijiet u r-responsabbiltajiet tal-pazjenti u persuni oħra fis-seħħ fil-mument tal-pubblikazzjoni. (3) Dan iċ-Charter għandu jkun aġġornat b’mod regolari sabiex jirrifletti x-xejriet u l-materji tal-mument. TAQSIMA IX Dispożizzjonijiet oħra 30. Setgħat tal-Ministru li jagħmel regolamenti. Il-Ministru jista’, bla ħsara għad-dispożizzjonijiet ta’ dan l-Att, jagħmel regolamenti biex jagħti seħħ lil kull dispożizzjoni ta’ dan l-Att, jew biex jirregola jew xort’oħra jipprovdi dwar kull ħaġa għar-rigward tal-funzjonijiet u l-attivitajiet li jaffettwaw il-kura tas-saħħa skont dan l-Att, u jista’ b’mod partikolari, imma mingħajr preġudizzju għall-ġeneralità ta’ dak hawn qabel imsemmi, jagħmel regolamenti għal kull għan minn dawn li ġejjin: (a) sabiex jirregola kull ħaġa li għandha x’taqsam ma’, jew li hi inċidentali għat-twettiq tal-funzjonijiet jew għat-tħaddim u l-amministrazzjoni ta’ entitajiet tal-kura tas-saħħa; (b) biex jippreskrivi dak it-tagħrif, rapporti u reżokonti li għandhom jintbagħtu lill-Ministru jew lid-Diretturi Ġenerali mill-Prinċipali u, jew mill-Kapijiet Eżekuttivi, u minn dawk l-uffiċjali u persuni l-oħra li għandhom x’jaqsmu mal-kura tas-saħħa skont mal-Ministru jidhirlu meħtieġ li jitlob, u b’dak il-mod, f’dik il-forma, f’dak iż-żmien, u fuq dawk is-suġġetti li hu jista’ jispeċifika fir-regolamenti; (ċ) biex jistabbilixxi kull dritt u, jew ħlas li jistgħu jkollhom jinġabru minn jew taħt dan l-Att, jew għal xi servizz mogħti konformi mad-dispożizzjonijiet ta’ dan l-Att; (d) biex jipprovdi dwar kull formola jew proċedura li jistgħu jkunu meħtieġa jew spedjenti u li dwarhom ma jkun hemm ebda proċedura speċifika f’dan l-Att; (e) biex jistabbilixxi regoli li bihom il-Gvern jista’ jirratifika u jagħti seħħ lil kull konvenzjoni internazzjonali li tirrigwarda s-saħħa u li tkun diġà ratifikata mill-Gvern ta’ Malta; jew biex ikun hemm konformità ma’ kull obbligu internazzjonali tal-Gvern ta’ Malta jew mad-Direttivi tal-Unjoni Ewropea dwar xi materja jew qasam li għandu x’jaqsam mas-saħħa; (f) biex jistabbilixxi l-funzjonijiet u d-dmirijiet tad-direttorati u d-dipartimenti stabbiliti bi, jew taħt, dan l-Att; (g) sabiex jassigura l-għoti tas-servizzi tas-saħħa fi proċess sħiħ u kontinwu matul il-ħajja, billi jistabbilixxi dawk l-entitajiet tas-saħħa b’mod li jkun meħtieġ minn żmien għal żmien fil-Gżejjer Maltinu, biex jistabbilixxi, meta ma jkunx xort’oħra provdut f’dan l-Att, jew f’xi Att ieħor, statuti u regoli li jirregolaw il-missjoni, skop, funzjonijiet, setgħat u dmirijiet, il-kontabilità finanzjarja jew xort’oħra, u kull proċedura oħra li għandhom ilkoll jiġu segwiti, imwettqa u osservati minn xi entità hekk imwaqqfa b’dan l-Att jew taħtu; (h) biex jistabbilixxi, meta ma jkunx xort’oħra provdut f’dan l-Att, jew f’xi Att ieħor, statuti u regoli li jirregolaw il-missjoni, skop, funzjonijiet, setgħat u dmirijiet, il-kontabilità finanzjarja jew xort’oħra, u kull proċedura oħra li għandhom ilkoll jiġu segwiti, imwettqa u osservati minn xi Kunsill, Kumitat jew Bordimwaqqfin b’dan l-Att jew taħtu; (i) Kap. 490. Kap. 490. biex, bla ħsara wkoll għad-dispożizzjonijiet ta’ kull liġi oħra, jagħti lil persuna li tħoss ruħha a ggravata minn xi deċiżjoni ta’ xi entità, xikorp jew organizzazzjoni mwaqqfa taħt dan l-Att, mezz u proċeduri biex jew twassal l-ilmenti u l-aggravju tagħha dwar, jew tikkontesta jew tappella minn, dik id-deċiżjoni quddiem it-Tribunal ta’ Reviżjoni Amministrattiva imwaqqaf bl-Att dwar il-Ġustizzja [żaħ Am ministrattiva, u biex tikseb sodisfazzjon jekk tingħata raġun; (j) biex jistabbilixxi kull ħaġa li għandha jew li tista’ tiġi stabbilita taħt dan l-Att u biex jipprovdi dwar kull ħaġa oħra kif jidhirlu xieraq; (k) biex jistabbilixxi l-pieni għal kull kontravvenzjoni jew ksur ta’ kull dispożizzjoni ta’ kull regolament magħmul taħt dan l-Att, jew għal nuqqas ta’ tħaris ta’ xi dispożizzjoni bħal dik jew ta’ xi ħtieġa magħmula taħtha: Iżda regolamenti magħmulin taħt dan l-artikolu jistgħu jiddisponu b’mod differenti għal skopijiet jew ċirkostanzi differenti, għal klassijiet jew tipi ta’ entitajiet differenti, u għal klassijiet ta’ pazjenti differenti; (l) biex jistabbilixxi l-qafas nazzjonali dwar il-politika tas-saħħa għal dawk li joffru servizzi tas-saħħa, kemm pubbliċi kif wkoll privati, u jkun id-dmir ta’ dawk kollha li joffru tali servizzi li jimpli metaw din il-politika skont il-potenzjal u l-ħtiġiet differenti tal-pazjenti li jattendu għandhom; (m) biex jistabbilixxi dawk l-eċċezzjonijiet possibbli għal kull dispożizzjoni f’kull liġi, fl-aħjar interess tas-saħħa f’Malta; (n) sabiex jirregola kull ħaġa li għandha x’taqsam mal-assigurazzjoni fil-qasam tas-saħħa; (o) sabiex jirregola kull ħaġa li għandha x’taqsam mad-drittijiet u s-sigurtà tal-pazjent; (p) sabiex jirregola kull ħaġa li għandha x’taqsam mal-liċenzjar konness mal-għoti ta’ servizzi tas-saħħa. 31. (1) Kull regolament jew ordni magħmulin taħt id-dispożizzjonijiet tal-Ordinanza dwar l-Organizzazzjoni tad-Dipartiment tas-Saħħa ** Revokata b’dan l-Att. li jkunu għadhom fis-seħħ fil-bidu fis-seħħ ta’ dan l-Att, jew xi parti jew artikolu relevanti, għandhom, sakemm ma jiġix provdut b’dan l-Att jew bis-saħħa tiegħu, jibqgħu fis-seħħ u jkollhom effett bħal li kieku magħmulin taħt dan l-Att. (2) Kull liċenza, permess jew awtorizzazzjoni oħra mogħtija taħt xi dispożizzjoni ta’ dik l-Ordinanza għandhom jibqgħu fis-seħħ bħal li kieku dawn kienu li ċenzi, permessi jew awtorizzazzjonijiet oħra mogħtija bl-awtorità ta’ dan l-Att.